**Latvijas Neatkarības karš. Ceļā uz Latviju** - **1919. gads.**

Tu esi nokļuvis pie vilciena, kas ved uz Latvijas brīvību.

Lokomotīves vagoni ir sarindoti tādā secībā kā virknējās Latvijas Neatkarības kara notikumi.

Tavs uzdevums – aiz lokomotīves labajā ailē pievienot vagonu ar attiecīgā notikuma gadu un datumu. Skaties piemēru šeit

Vagoni ar laikaposmu apzīmējumiem atrodas stacijā (5.- 6.lpp). Nokopē un ielīmē blakus atbilstošajam vagonam.

Tev var palīdzēt zemāk tekstā atrodamā Neatkarības kara laika līnija jeb notikumu hronika (8.- 11.lpp).

Kad būsi pareizā secībā savienojis lokomatīves vagonus, ieraksti burtu , kas atrodas labajā vagonā, norādītajā tabulā un uzzināsi partiotisko uzsaukumu!

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **B** |  |  |  |  |  |  |  |  |  |  |  |

|  |  |  |
| --- | --- | --- |
|  | | |
|  |  |
|  |  |
|  | |
|  |  |
|  | |
|  |  |
|  |  |
|  | |
|  |  |
|  | |
|  |  |
|  | |
|  |  |
|  | |
|  |  |
|  |  |
|  | |
|  |  |

**Stacija**

|  |  |
| --- | --- |
|  |  |
|  |  |
|  |  |
|  |  |
|  |  |

**NOTIKUMU HRONIKA**

Neatkarības kara laika līnija

**1918. gada 16. februāris**

Lietuvas Padome jeb Tariba pasludina Lietuvas valsts neatkarību

**1918. gada 24. februāris**

Igaunijas Zemes padome publicē manifestu un pasludina Igauniju par neatkarīgu demokrātisku republiku

**1918. gada 11. novembris**

Lielbritānijas ārlietu ministra A. Dž. Balfūra nota par Latvijas atzīšanu *de facto*. Nodibināta Baltijas zemessardzes vienība jeb landesvērs

**1918. gada 13. novembris**

Padomju Krievija anulē Brestas miera līgumu, ar to saprotot juridiskās varas atjaunošanos pār Baltiju

**1918. gada 18. novembris**

Proklamēta Latvijas Republika, izveidota valdība ar ministru prezidentu Kārli Ulmani

**1918. gada 1. decembris**

Padomju Krievijas armija jeb Sarkanā armija, kurā ietilpst arī Sarkano latviešu strēlnieku vienības, sāk iebrukumu Latvijā

**1918. gada 4. decembris**

Pēc Viskrievijas Komunistiskās partijas iniciatīvas latviešu lielinieki Maskavā nodibina Latvijas Pagaidu padomju valdību

**1918. gada 5. decembris**

Sarkano latviešu strēlnieku vienības pāriet Latvijas robežu

**1918. gada 7. decembris**

Latvijas Republikas aizsardzības ministrs J. Zālītis un Vācijas valdības pilnvarotais pārstāvis Baltijā A. Vinnigs noslēdz līgumu par landesvēra sastāvu un apgādi

**1918. gada 17. decembris**

Latvijas Pagaidu padomju valdība savā manifestā paziņo, ka tiek dibināta Latvijas Sociālistiskā padomju Republika (LSPR), vadītājs Pēteris Stučka

**1918. gada 20. decembris**

No studentu korporācijām: «Selonija», «Tālava» u.c., Rīgā sāk veidot Atsevišķo jeb Studentu rotu, kas tieši pakļaujas Apsardzības ministrijai

**1918. gada 22. decembris**

Krievijas Sociālistiskās Federatīvās Padomju Republikas valdība atzīst Padomju Latviju kā neatkarīgu sociālistisku valsti

**1918. gada 29. decembris**

Latvijas Pagaidu valdības līgums ar A. Vinnigu, kurā tiek solīts, ka vācu brīvprātīgajiem piešķirs Latvijas pilsoņu tiesības un tie iegūs zemi, ja pret lieliniekiem cīnīsies vismaz 4 nedēļas

**1919. gada 2. janvāris**

Latvijas Pagaidu valdība spiesta atstāt Rīgu un Studentu rotas pavadībā doties uz Jelgavu

**1919. gada 3. janvāris**

Rīgu ieņem Pētera Stučkas vadītās Pagaidu padomju valdības militārās vienības jeb lielinieki, Kārļa Ulmaņa vadītās Latvijas Pagaidu valdības karaspēks atkāpjas uz Jelgavu

**1919. gada 4. janvāris**

Rīgā ierodas Pētera Stučkas vadītā Pagaidu padomju valdība

**1919. gada 4. janvāris – 15. marts**

Lielinieku laiks Tukumā

**1919. gada 7. janvāris**

Latvijas Pagaidu valdība sāk darbu Liepājā, kas uz vairākiem mēnešiem kļūst par Latvijas galvaspilsētu

**1919. gada 17. janvāris**

Sākas latviešu karaspēka vienību formēšana Igaunijā un Ziemeļlatvijā Jorģa Zemitāna vadībā

**1919. gada 30.janvāris**

Pagaidu padomju valdības armija ieņem Kuldīgu un Ventspili un puslokā aplenc Liepāju

**1919. gada 1. februāris**

Par Vācu Bruņoto spēku virspavēlnieku Kurzemē un Ziemeļlietuvā ieceļ Vācijas armijas VI rezerves korpusa jeb Dzelzsdivīzijas komandieri Rīdigeru fon der Golcu. Viņš kļūst arī par Liepājas gubernatoru un visu Kurzemē dislocēto pretlielinieku spēku (10000 vīru) komandieri

**1919. gada 12. februāris**

Kārļa Ulmaņa vadītā Latvijas Pagaidu valdība pieņem lēmumu izsludināt valstī karastāvokli

**1919. gada 18. februāris**

Parakstīts Latvijas Pagaidu valdības un Igaunijas valdības līgums, dodot atļauju Igaunijas teritorijā formēt un apmācīt Latvijas Pagaidu valdības karaspēka vienības

**1919. gada 3. marts**

Kurzemē sākas apvienotā karaspēka plašs uzbrukums Sarkanajai armijai, kurā piedalījās Baltijas landesvērs, kura sastāvā bija arī Latviešu atsevišķais bataljons, un Vācu Dzelzsdivīzija

**1919. gada 6. marts**

Taktiskas kļūdas dēļ kaujā pie Airītēm krīt Latviešu atsevišķā bataljona komandieris, pulkvedis Oskars Kalpaks. Viņa vietā stājas kapteinis Jānis Balodis

**1919. gada 31. marts**

Apvienojot dažādas vienības, Igaunijā un Ziemeļvidzemē izveido Ziemeļlatvijas brigādi, ko komandē Jorģis Zemitāns

**1919. gada 16. aprīlis**

Rīdigera fon der Golca organizēts valsts apvērsums Liepājā, saukts par Aprīļa puču, ko veic Baltijas landesvēra triecienvienība. Tā rezultātā Latvijas Pagaidu valdība tiek gāzta un tiek veidota provāciska Pagaidu valdība, kuru no 10. maija līdz 26. jūnijam vada Andrievs Niedra.

**1919. gada 17. aprīlis**

K. Ulmaņa valdība ir atlaista, un divi ministri arestēti. Vairākumam valdības ministru izdodas paglābties pie sabiedrotajiem uz britu kuģa «Saratov»

**1919. gada 22. maijs**

Rīga atbrīvota no lieliniekiem

**1919. gada 6. jūnijs – 23. jūnijs**

Kaujas starp igauņu-latviešu spēkiem un vācu Dzelzsdivīzijas-Baltijas landesvēra vienībām pie Cēsīm. Izšķirošais brīdis ir 22. un 23. jūnijs, kad Cēsis tiek atbrīvotas

**1919. gada 27. jūnijs**

Andrieva Niedras vadītā valdība pārstāj eksistēt. Tā atstāj Rīgu un dodas uz Grobiņu. Angļu ģenerālis Hjūberts Gofs paraksta pavēli, ka vācu karaspēkam ir jāatstāj Liepāja. Tvaikonis «Saratov» piestāj Liepājas ostmalā, kur valdību sveic Tautas padomes priekšsēdētājs Jānis Čakste

**1919. gada 3. jūlijs**

Parakstīts Strazdumuižas pamiera līgums starp Igaunijas armijas virspavēlniecību un vācu Dzelzsdivīzijas un Baltijas landesvēra komandieriem, piedaloties Antantes pārstāvjiem. Tas paredz, ka Ridigera fon der Golca komandētajiem vācu spēkiem līdz 5. jūlijam jāatstāj Rīga un jāapmetas Kurzemē, bet līdz 20. augustam pilnībā jāatstāj Baltija

**1919. gada 8. jūlijs**

K. Ulmaņa vadītā Latvijas Pagaidu valdība ar tvaikoni «Saratov» atgriežas Rīgā

**1919. gada 10. jūlijs**

Reorganizē latviešu karaspēka vienības un izveido vienotu Latvijas armiju. Par tās virspavēlnieku iecelts Dāvids Sīmansons

**1919. gada jūlijs–septembris**

Reorganizē Landesvēra vācbaltiešu vienības Tukumā un apkārtnē, izslēdzot Vācijas valsts piederīgos. Par jaunizveidotās Latvijas vācu zemessardzes komandieri kļūst britu virsnieks Harolds Aleksanders. No septembra šī vienība piedalās kaujās pret lieliniekiem Latgales frontē

**1919. gada 21. septembris**

Pāvels Bermonts-Avalovs ar Rīdigeru fon der Golcu paraksta slepenu līgumu, kurš paredz vācu karavīru pāriešanu Bermonta komandētajā Rietumu brīvprātīgajā armijā

**1919. gada 1. oktobris**

Jelgavā notiek Bermonta karaspēka darbības plānošana: ieņemt Rīgu, gāzt Latvijas un Igaunijas valdības, šo valstu vietā izveidot Krievijas provinces ar ierobežotu autonomiju

**1919. gada 8. oktobris–22. novembris**

Bermontiešu laiks Tukumā

**1919. gada 8. oktobris**

Sākas Bermonta karaspēka uzbrukums Rīgai

**1919. gada 10. oktobris**

Latvijas Pagaidu valdība evakuējas uz Cēsīm

**1919. gada 3. novembris**

Latvijas armija sāk izšķirošo pretuzbrukumu – bermontiešu ieņemtās Pārdaugavas atbrīvošanu

**1919. gada 11. novembris**

Baznīcu zvani vēsta par Pārdaugavas atbrīvošanu no bermontiešiem

**1919. gada 25. novembris**

Z. A. Meierocics nosūta Vācijas Ārlietu ministrijai notu, kurā paziņoja, ka Latvija pārtrauc ar Vāciju diplomātiskās attiecības. Latvija piesaka karu Vācijai

**1919. gada 1. decembris**

Latvijas teritorija pilnībā atbrīvota no bermontiešu karaspēka

**1919. gada 30. decembris**

Latvijas un Polijas armijas pārstāvji paraksta līgumu par kopīgu kaujas darbību Latgales atbrīvošanā no lieliniekiem

**1920. gada 3. janvāris**

Ar kaujām par Daugavpili sākas Latgales atbrīvošana

**1920. gada 1. februāris**

Pagaidu valdība noslēdz slepenu pamieru ar Padomju Krievijas valdību un vēlāk uzsāk miera sarunas

**1920. gada 11. augusts**

Noslēgts miera līgums starp Latviju un Padomju Krieviju. Padomju Krievija atzīst Latviju *de iure*